Advile

Advile (In franchouos, os dit Abbeville) ch'est unne vile ed chu départémint Sonme dins l' région Heuts-d'Franche.

Avuc unne populacion d'23 200 gins in 2016, al est chode 2 vile du départémint darière Anmien, et pis el 28 ed chore région Heuts-d'Franche. Ch'est chl'anthiu chéf-liu d’chu Pontiu, a foaisouot partie d'el prouvinche pis d'el région Picardie dusqu'in 2015.

 Toponimie 
Chu nom d'ove vile il est atestè sous diversés fourmes durant chés sièkes. Os truve Abacivo villa à ch'V sièke, Bacivum Palatium, Abacivum villa, Abbatis villa, Abbevilla à ch'XIe sièke, Abbavilla, Abedvilla, Abatis-villa, Abbasville, Abbisvilla, Abbevilla in 1209, Abbevilla in Ponticio in 1213, Abisvil, Abeville in 1255, Abbeville in 1266, Abbisville, Abbeville en Pontiu à ch'XIII sièke, Albeville, Aubeville in 1358, Albeville in 1347, Aubbeville, Aubeville, Abevile in 1383, Abbati villa et pis infin Abbeville, qui veurouot dire « chove villa à chl'abbé » quer a dépindouot avant éd l'abaïe Sant-Ritcher.

 Istoére 
Préhistoére
Chu dsous-sol d'ove vile Advile i rinfrunme ed nombreusés traches ed chu Pléïstochinne. Os douot à Jacques Boucher de Perthes chode découverte d'unne industrie litike datant éd l'Acheuléen. Chode découverte-lo a passe pour ète un élémint fondateus d'ope Préhistoére conme unne scienche.

Anthiuztè
Minme si qu'ches arcaches à Jacques Boucher de Perthes is ont mins in évidince unne otchupacion  d'chu site Advile (wartier Menchecourt-lès-Advile) d'époke acheuléène. I feut vir chl'indrouot à chl'époke romainne conme unne succhession d'marés sannabes à ches marés Sant-Gilles qu'os put coér vir innui. Pus à chu nord, tertout chu platieu intre l'Eutie et pis l' Sonme il étouot couvert d'unne foret prunmoaire. Chés Romains is avoétte du cmincher à bersiller chu tchuin d'foret pour ech passache d'el grande voué Anmien dusqu'à chu vilache Ponches d'unne part, et pis d'l'eute part à l'ouest per choke keuchie raliant chu Bieuvaisis à Boulonne-su-Mér. Chu coupe Advile / Saint-Wary il est choke clef d'echl' énigme historike d'chu débartchmint Massime et pis d'ses troupes brito-romainnes à chu printans 383. Or roaryute in direccion d'Paris a passe à-keutè d'chu Viu-Rouen-sur-Brèle douqu'os o idintifiè chu personnache Himbaldus (qu'il o baillè sin nom à Catieu-Hubault).

Moéyen Ache
Heut Moéyen Ache
 À chu VIIe sièke, ches bénédictins Sant-Wary, Sans-Josse, Sant-Seuve Montreuil, Foret-Montiers, Balance et pis Valoéres is ont défritchè ches bos qu'is étouotte intour ed leu monnastère. Chu roé franc Dagobert I il o alors aterbuè à Ritcher unne partie d'ofe foret Carcy, et pi sn'ermitache il o dvénu chl'abaïe Saint-Ritcher : ch'est chl'acte ed naichance ed chu donmaine abacial Advile.
 Chope prunmière fouos qu'os intind perler d'Advile ch'est dins choke cronnike Hariulphe à chode date ed 831. Ch'étouot alors unne ptite ile d'osse Sonme abitèe per des pétcheus qu'is s'y métouotte au couo avuc leus berkes et s'y étouotte foait des forts murs conte ches invasions barbares vnutes d'ech Nord. Ochl'abè Angilbert il y airouot foait batir un catieu pour définde chope ptite ile-lo qu'a dépindouot d'l'abaïe Sant-Ritcher.
 In 992 Hugues Capet i foait forcifier chove vile et pis i l'baille à s'fille Gisèle durant sin mériache avuc Hugues Ier Comte ed Pontiu qu'i dmeurouot dvant qu'cho à Montreuil.
Moéyen Ache classike
 Djo à chu XIII sièke, chl'abè il o ouvert un ospice pour chés lépreus, chome maladrie d'chés Frères ed chu Vau, déplachèe à Grand-Laviers durant chu sièke apré, dvant l'estinsion d'ove vile. Alors, os put aler à Advile avuc batieu, adon Advile o dvénu un port d'ome Manke dsous chode dépindance ed chés abès Saint-Ritchier. Per chosse suite, chl'insablémint d'chobe baïe d'el Sonme il o dépoussiè chome mér sur 12 kilomètes, moais cho n'o mie impétchè chove vile ed dmeurer un port ed conmerche. Advile a alors dvénu chu chéf-liu d'chu Pontiu et pis al s'o étindu fort vitmint su chés deus rives d'el Sonme, à droéte su chope pinte ed chés keutieus et pi à gueuche dins chés mairés.
 In 1095, Dgi Ier comte ed Pontiu i fonde ochl'abaïe Saint-Pière d'Advile et pis chu 24 ed moai 1098, il y adoube cvalier Louis chu Gros.
À l'ocasion d'el prunmière Croésade, Advile o 'tè chu point d'rinconte ed chés nombreusés troupes ed cvaliers volintoaires vnutes ed tertoutes ches prouvinches ed chu Nord. Godfrouo d'Bouillon i zzs o passè in rvue leu douqu'achteure os put vir choke colégiale Sant-Vulfran.
Avuc chu rapide dévlopmint d'chu conmerche ed chu sé (edpis Rue), d'el waide et pi ed l'industrie d'chu drop d'langne, chés bourjouos is ont 'tè raheussiès in nombe et pi in importance politike : adon is ont dmandè unne carte acordèe durant chu XII{'e}} sièke pi confirmèe in 1184 per chu comte Jean I d'Pontiu (qu'il o moéru in Sante-Tère). Pour ès ramintuvoér chl'évènmint, is ont foait batir un béfrouo in 1126. Un sièke pus terd, Jeanne ed Dammartin, comtèce ed Pontiu (1220-1278) a permet à chés rligieus d'convertir coér unne pertie d'chés forets in tères labourabes, permétant chu dévlopmint ed l'éconnomie locale.
In 1214, chome milice d'Advile a prind pert à l' batale Bouvines.
À chu mitan d'chu XIII sièke, Advile al étouot « unne ed chés boinnés viles ed chés Rouos d'Franche ». Sin port il étouot un d'chés prunmiers d'chu roéyaume et pi sin conmerche il étouot fort important.
In 1259, chés Étots générals d'chu roéyaume is s'sont tnus à Advile et pi Hinri III d'Ingueltière i s'y o rincontrè avuc Louis IX d'Franche pour y singner chu troaitè d'Paris qu'i réglouot l' tchestion d'chés contchètes Flipe Eudjusse.
In 1272, chu Ponthieu avuc Advile o passé per mériache à chés Rouos d'Ingueltière, moais Flipe chu Long i rprind chove vile in disant qu'Édouard II d'Ingueltière i n'o mie impli sin dvoér ed vassal. Édouard II i s'étouot confourmè à chole louo fiodale, adon Advile ertombe dsous donminnacion d'chés Ingloés, minme si qu'granmint d'bourjouos n' s' intindette poin avuc leus nouvieus moaites.

Bos Moéyen Ache
centré|thumb|200px|L' colégiale Sant-Vulfran

Tchulture et pi patrimoène d'el vile

centré|thumb|El Place éd l'église Saint-Vulfran (1884)  Eugène Boudin (1824-1898)

 Notes pi référinches 


 Loyens intarnètes 
 http://www.ville-abbeville.fr/

 Bibliografie 

 Victor Hugo, Œuvres Complètes - Voyages, Collection "Bouquins", Editions Robert Laffont, Paris, octobre 1987, plus de 1300 pages.

 Christian Morel de Sarcus, Déluges, roman, Prix Renaissance 2005, Editions Henry, novembre 2004, évocation des bombardements de 1940 et des inondations de la Somme, en 2001. 

 Abbeville (Histoire d'Abbeville et du comté de Ponthieu jusqu'en 1789) - Monographies des villes et villages de France de Michel-Georges Micberth, François César Louandre, 1998, réimp. édit. 1883, 15 X 24, BR :
 Tome I, 462 p.- ISBN 2-84435-013-5
 Tome II, 550 p. ISBN 2-84435-014-3

Catégorie:Viles picardes
Catégorie:Conmunes del Sonme